Cederhilmi suvemõis
Cederhilmi mõis (ka Cederhelmi suvemõis; saksa keeles Cederhilm Höfchen) oli suvemõis kunagises Tallinna linnasarases. Tänapäeval asub suvemõisa peahoone Kristiine linnaosas Lilleküla asumis aadressil Endla tänav 61. Peahoone taga on säilinud osa endisest mõisapargist – Cederhelmi park, mis on kasutusel avaliku haljasalana. Mõisa peahoone ja park on arvele võetud kultuurimälestistena. Mõisast on vähe teada. Arvatavasti kuulus see 1865 Luise Cederhelmile.